
ΕΦΗΜΕΡΙΕ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

20 ΟΚΤΩΒΡΙΟΥ 1886 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

685 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ: ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της επίφασης Δ1ΕΚ/Η11/139/6749/24.7. 
1986 (Ορισμός μελών της Κεντρικής Επιτροπής Εξε¬ 
τάσεων της Εθνικής Σχολής Δημ. Διοίκηση·;).1 

Διαδικασία παροχής φαρμακευτικής περίθαλψης των ασφα¬ 
λισμένων του Δημοσίου και λοιπών κατηγοριών προσώ¬ 
πων των σεισμόπληκτων περιοχών του Νομού Μεσσηνίας: 2 
Έγκριση προσωρινής πρόσληψης προσωπικού στο Γενικό 

Νοσοκομείο Καρπενησιού.3 

Έγκριση προσωρινής πρόσληψης προσωπικού στο Γενική 

Νοσοκομείο Διδυμοτείχου. ... .4 

Ορισμός αντικατάστασης Αρεοπαγίτη.5 

Συγκρότηση του Διοικητικού Συμβουλίου του Ειδικού Τα¬ 
μείου της Ανώτατης Γεωπονικής Σχολής Αθηνών. ... 6 

Μετεγγραφής φοιτητών Α,Ε.Ι. εξωτερικού στα Α.Ε.Ι. της 

Ελλάδας.·. — 7 

Διορισμός Διοικητικού Συμβουλίου στον Ο.Π.Α.Π.8 

Παροχή τη;ς εγγύησης του Δημοσίου στο Ταμείο Παρα¬ 
καταθηκών και Δανείων για τη χορήγηση δανείου ποσού 
δρχ. 5.000.000 στην ημερήσια εφημερίδα της Ξάνθης 

«ΑΓΩΝΑΣ.». 9 

Παροχή της εγγύησης του Δημοσίου στο Ταμείο Παρα¬ 
καταθηκών και Δανείων για τη χορήγηση δανείου πο¬ 
σού δρχ. 1000.000 στη μηνιαίο περιοδικό «Αλιευτικά 

Νέα».10 

Απαλλαγή μέχριι 3ΐ1.10.86 στους φορολογούμενους της πε¬ 
ριοχής Χωρικής αρμοδιότητας Δημόσιου Ταμείου Κα¬ 
λαμάτας.11 

Αρμόδιες Τελωνειακός Αρχές για την εισαγωγή υαλοπι¬ 
νάκων.12 

Αναδιοργάνωση Υπηρεσιών της τ, ΥΑΣ και σύσταση Το¬ 
μέων Αποκατάστασης Σεισμοπλήκτων Ν. Μεσσηνίας από 

τους σεισμούς 1986.13 

Κήρυξη εκτελεστής της απόφασης 54/1986 του ΠΔΔΔ 
Αθηνών, που αφορά τους όρου,*; αμοιβής και εργασίας 
των φορτ/τών υπεραστικών λεωφορείων και φορτηγών 

αυτ/των όλης της χώρας.14 

Κήρυξη εκτελεστής της απόφασης 33/1986 του ΔΔΔΔ 
Αθηνών, που επικυρώνει την με αριθ. 29/1986 του 
ΠΔΔΔ Αθηνών για τους όρους αμοιβής και εργασίας 
του εκπαιδευτικού προσωπικού κοκ του προσωπικού κου¬ 
ζίνας των Σχολών Τουριστικών Επαγγελμάτων.15 


ΑΓΟΡΑΝΟΜΙΚΕΣ ΔΙΑΤΑΣΕΙΣ 

Πώληση εμπορευμάτων με εκπτώσεις.16 

Σχετικά με απαγόρευση εμπορίας και διάθεσης, αλιευμά¬ 
των κάτω από· ορισμένες διαστάσεις και βάρος.17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. ΔΐΕΚ/Η11/181/8705 (1) 


Τροποποίηση της υπ’ αριθ. ΔΙΕΚ/Η11/139/6749/24.7.86 

(Ορισμός μελών της Κεντρικής Επιτροπής Εξετάσεων της 

Εθνικής Σχολής Δημ. Διοίκησης). 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
Έχοντας υπόψη : 

1. Γις διατάξεις του άρθρου 3 του Ν. 1388/83 όπως συ¬ 
μπληρώθηκε με το άρθρο 23 του Ν. 1586/86 και του άρθρου 
16 παρ. 2 και 3 του Ν. 1388/83 (ΦΕΚ 113/Α/83 όπως τρο¬ 
ποποιήθηκε με το άρθρο 22 Ν. 1586/86 (ΦΕΚ 37/Α/86). 

2. Την υπ’ αριθ. ΔΙΕΚ/Η11/139/6749/24.7.86 απόφαση 
του Υπουργού Προεδρίας της Κυβέρνησης. 

3. Το υπ’ αριθ. 4341/3263/3.10.1986 έγγραφο της Βου¬ 
λής των Ελλήνων. 

4. Το από 2 Οκτωβρίου 1986 έγγραφο του Πανελληνίου 
Σοσιαλιστικού Κινήματος (ΠΑΣΟΚ.) αποφασίζουμε : 

Τροποποιούμε την υπ’ αριθ. ΔΙΕΚ/Η11/139/6749/24.7. 
1986 απόφαση Υπουργού Προεδρίας της Κυβέρνησης κατά 
το μέρος της που ορίστηκαν ωςμέλη, τακτικό και αναπληρω¬ 
ματικό της Κεντρικής Επιτροπής Εξετάσεων της Εθνικής 
Σχολής Δημ. Διοίκησης για τη διενέργεια του εισαγωγικού 
διαγωνισμού στην Σχολή κατά το έτος 1986 οι Ιωάννης 
Μεταξάς και Διονύσιος Κλάδης εκπρόσωποι του Κόμματος 
Πανελλήνιου Σοσιαλιστικού Κινήματος και σε αντικατάστα¬ 
ση αυτών ορίζουμε ως μέλη της ίδιας Επιτροπής για τον ί¬ 
διο σκοπό τους Μηνά Σταυρακάκη ως τακτικό μέλος της, εκ¬ 
πρόσωπο του ΠΑΣΟΚ με αναπληρωτή του τον Απόστολο 
Γέροντα. 

Η απόφαση αυτή να δημοσιευτεί στην Εφημερίδα τς Κυ¬ 
βέρνησης. 

Αθήνα, 13 Οκτωβρίου 1986 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρι*. Α7α/9502 (2) 


Διαδικασία παροχής φαρμακευτικής περίθαλψης των ασφα¬ 
λισμένων του Δημοσίου και λοιπών κατηγοριών προσώ¬ 
πων των σεισμοπλήκτων περιοχών του Νομού Μεσση¬ 
νίαν. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

Τις διατάξεις του άρθρου 1 της πράξης Νομοθετικού περι¬ 
εχομένου ((Φαρμακευτική περίθαλψη των ασφαλισμένων του 
Δημοσίου, των οικονομικά αδύνατων και ανασφάλιστων α¬ 
τόμων των σεισμόπληκτων περιοχών του Νομού Μεσση¬ 
νίας» (ΦΕΚ 153/6.10.86 τ. Α). , αποφασίζουμε : 

1. Καθορίζουμε κατωτέρω τη διαδικασία παροχής φαρ¬ 
μακευτικής περίθαλψης των ασφαλισνένων του Δημοσίου 
και λοιπών κατηγοριών προσώπων που κατοικούν στις σει¬ 
σμόπληκτες περιοχές του Νομού Μεσσηνίας, καθώς και κάθε 
σχετική λεπτομέρεια για την εφαρμογή των παραγράφων 
1, 2, 3 και 4 του άρθρου 1, της από 2.10.86 πράξεως Νο¬ 
μοθετικού περιεχομένου (ΦΕΚ 153/6.10.86 τ. Α) ως ε¬ 
ξής : 

1. Για τις ιατρικές συνταγές, που εκδίδονται από τους για¬ 
τρούς των μονάδων περίθαλψης των σεισμόπληκτων περι¬ 
οχών του Νομού Μεσσηνίας (Νοσοκομείο, Κέντρα Υγείας, 
Κινητές Μονάδες των καταυλισμών κ.λ.π.), θα χρησιμοποι¬ 
ούνται αποκλειστικά συνταγολόγια του ΟΓΑ που έχουν δια 
τεθεί για το σκοπό αυτό. Στις συνταγές αυτές θα αναγρά¬ 
φεται τυ ονοματεπώνυμο του ασθενή, η πάθηση, το είδος 
και η ποσότητα των φαρμάκων αριθμητικά και ολόγραφα, ο 
σημερινός τόπος διαμονής του (καταυλισμός ή διεύθυνση του 
σπιτιού του) και απαραίτητα η ένδειξη «Ασφαλισμένος του 
Δημοσίου» ή «Οικονομικά αδύνατος και ανασφάλιστος» κατά, 
περίπτωση. 

2. Οι ανωτέρω συνταγές θα εκτελούνται υποχρεωτικά από 
τα φαρμακεία που λειτουργούν στην πόλη της Καλαμάτας, 
αφού προηγούμενα κοστολογηθούν και επικολληθούν σαυτές 
τα διάτρητα πλαίσια (κουπόνια). 

3. Ο φαρμακοποιός θα υποβάλλει κάθε μήνα στη Διεύ¬ 
θυνση Υγιεινής της Νομαρχίας Μεσσηνίας τις συνταγές που 
εκτέλεσε για εξόφληση. Ειδικότερα : 

Για τους ασφαλισμένους του Δημοσίου θα υποβάλλει τα 
απαιτούμενα δικαιολογητικά κατά τα ήδη ισχύοντα, στα ο¬ 
ποία θα επισυνάπτονται και οι εκτελεσθείσες συνταγές. Θα 
συντάσσεται μόνο ένα είδος αναλυτικής κατάστασης εις τρι- 
πλούν. γιατί στην προκειμένη περίπτωση δεν γίνεται διά¬ 
κριση των ασφαλισμένων σε εν ενεργεία υπαλλήλους, συ¬ 
νταξιούχους και μέλη οικογενειούν. Στην αναλυτική κατάστα¬ 
ση θα καταχωρείται το ονοματεπώνυμα του ασθενή και το 
ποσό της συνταγής. Τα ανωτέρω δικαιολογητικά θα δια¬ 
βιβάζονται στη συνέχεια στην Υπηρεσία εντελλομένων εξό¬ 
δων για εκκαθάριση και ενταλματοποίηση, κατά την ισχύ- 
ουσα διαδικασία. 

Για τους οικονομικά αδύνατους και ανασφάλιστους που 
υπάγονται στις διατάξεις του Ν.Δ. 57/1973 καθώς και 
για τις λοιπές κατηγορίες ατόμων, στις οποίες έχει παρα¬ 
σχεθεί δωρεάν ιατροφαρμακευτική περίθαλψη κατ’ εξου¬ 
σιοδότηση των διατάξεων του άρθρου 23 του Π.Δ. 1076/ 
1980 ο φαρμακοποιός θα πρέπει να υποβάλλει στη Διεύ¬ 


θυνση Υγιεινής της Νομαρχίας Μεσσηνίας, τα ίδια δικαιολο- 
γητικά που υποβάλλει και για τους ασφαλισμένους του Δη¬ 
μοσίου. Και στη προκειμένη περίπτωση στην αναλυτική 
κατάσταση εις τριπλούν θα καταχωρείται το ονοματεπώ¬ 
νυμο του ασθενή και το ποσό της συνταγής. Η εξόφληση του 
δικαιούχου φαρμοκοποιού θα γίνεται με τις διαδικασίης που 
γίνεται η εξόφληση, των λοιπών δαπανών σε βάρος του λο¬ 
γαριασμού ιατρική Αντίληψη και Ασφάλιση. 

4. Για τους ασφαλισμένους του Δημοσίου που κατοικούν 
στις σεισμόπληκτες περιοχές του Νομού Μεσσηνίας, ανα¬ 
στέλλεται η διαδικασία ελέγχου και αποσυσκευασίας των 
φαρμάκων για όσο χρόνο εξακολουθεί ναισχύει η ανωτέρω 
πράξη Νομοθετικού περιοχομένου, είτε οι φαρμακευτικές συ¬ 
νταγές εκδίδονται από γιατρούς των μονάδων περίθαλψης 
των σεισμόπλ.ηκτων, είτε εκδίδονται από τους λοιπούς για¬ 
τρούς που έχουν ή όχι σύμβαση με το Δημόσιο. 

Η απόφαση αυτή που θα δημοσιευθεί στην Εφημερίδα της 
Κυβερνήσεως, ισχύει για όσο χρόνο θα ισχύσει και η πράξη 
Νομοθετικού περιεχομένου. 

Αθήνα, 14 Οκτωβρίου 1986 

Ο ΥΠΟΥΡΓΟΣ 

ΓΙΩΡΓΟ! ΓΕΝΝΗΜΑΤΑ! 


ΐΑρι*. Δΐ2γ/30284 (3) 


Έγκριση προσωρινής πρόσλ.ηψης προσωπικού στο Γενικό 
Νοσοκομείο Καρπενησιού. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : α) Του Κεφ. Β' του Ν.993/79, β) 
του άρθρου πέμπτου του Ν.1408/83, γ) των άοθρων 8 και 
9 του Ν. 1476/84. 

2. Την 17/20.3.84 πράξη ττης Τριμελούς Επιτροπής 
Υπουργών. 

3. Τις απρόβλεπτες και επείγουσες λειτουργικέ; ανάγκες 
του Γενικού Νοσοκομείου Καρπενησιού. 

4. Το αριθμ. 1292/4.9.86 έγγραφο του Γεν. Νοσ. Καρ¬ 
πενησιού και την αριθμ. 99/86 απόφαση του Διοικητικού 
Συμβουλίου του Ιδρύματος. 

5. Την αριθ. Α3β/16869/2.10.86 έγγραφο της Δ/νσης 
Ιατρικής Αντίληψης του Υπουργείου. 

6. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας ιδιωτικού δικαίου προσωπικό της Γπηρεσίας ή με 
απόσπαση προσωπικού από άλλες δημόσιες υπηρεσίες. 

7. Την αριθμ. 750/2.8.85 (ΦΕΚ 487/85 τ.Β') απόφαση 
του Υπουργού Υγείας, Πρόνοιας και Κοιν. Ασφαλίσεων, 
αποφασίζουμε : 

Εγκρίνουμε την προσωρινή πρόσληψη του παρακάτω 
προσωπικού σύμφωνα με τις παραπάνω διατάξεις στο Γενικό 
Νοσοκομείο Καρπενησιού για χρονικό διάστημα μέχρι οκτώ 
(8) μήνες προκειμένου να αντιμετωπισθούν απρόβλεπτες 
και επείγουσες λειτουργικές ανάγκες του Ιδρύματος επάν¬ 
δρωση Γραμματείας εξωτερικών ιατρείων ήτοι: Ενός(Ί) 
Διοικητικού υπαλλήλου του Κλάδου ΔΕΙ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 1986 

Με εντολή Υπουργού 
Η Γενική Γραμματέας 
ΕΥΔΟΚΙΑ ΣΕΡΡΕΛΗ 


Άριό. Δ'2γ/29104 (4) 


Έγκριση προσωρινής πρόσληψης προσωπικού στο Γενικό 
Νοσοκομείου Διδυμοτείχου 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 
Έχοντας υπόψη : 

1. Τις διατάξεις : α) Του Κεφ. Β' του Ν.993/79, β) 
του άρθρου πέμπτου του Ν.1408/83, γ) των άρθρων 8 και 
9 του Ν. 1476/84. 

2. Τη 17/20.3.84 πράξη της Τριμελούς Επιτροπής 
Υπουργών. 

3. Τις απρόβλεπτες και επείγουσες λειτουργικές ανάγκες 
του Γενικού Νοσοκομείου Διδυμοτείχου. 

4. Το αριθ. 3502/19.10.86 έγγραφο του Γεν. Νοσ. Δι¬ 
δυμοτείχου και την αριθ. 19/18.9.86 απόφαση του Διοι¬ 
κητικού Συμβουλίου του Ιδρύματος. 

5. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας ιδιωτικού δικαίου προσωπικό της Υπηρεσίας ή με από¬ 
σπαση προσωπικού από άλλες δημόσιες υπηρεσίες. 

6. Την αριθμ. 750/2.8.85 (ΦΕΚ 487/85 τ. Β') απόφαση 
του Υπουργού Υγείας, Πρόνοιας και Κοινών. Ασφαλίσεων, 
αποφασίζουμε : 

Εγκρίνουμε την προσωρινή πρόσληψη του παρακάτω 
προσωπικού σύμφωνα με τις παραπάνω διατάξεις στο Γεν. 
Νοσ. Διδυμοτείχου για χρονικό διάστημα μέχρι οκτώ (8) 
μήνες προκειμένου να αντιμετωπισθούν απρόβλεπτες και 
επείγουσες λειτουργικές ανάγκες του Ιδρύματος και των 
εξωτερικών Ιατρείων ήτοι : 

1. Ενός (1) Διοικητικού υπαλλήλου του Κλάδου ΑΡ από 
19.10.86 και 

2. Ενός (1) Διοικητικού υπαλλήλου του Κλάδου ΜΕ 
από 16.10.86. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1986 

Με εντολή Υπουργού 

Η Γενική Γραμματέας 
ΕΥΔΟΚΤΑ ΣΕΡΡΕΛΗ 


Αριό. 9*6151 (5) 


Ορισμός Αρεοπαγίτη Γεωργίου Καμπέρη 
Ο ΥΠΟΥΡΓΟΣ ΔΙΚΑΙΟΣΥΝΗΣ 
Έχοντας υπόψη : 

1) Τις διατάξεις του άρθρου 91 του Συντάγματος και του 
Ν. 184/1975 2) το υπ’ αριθμ. 26/1986 πρακτικό Συνέδριά - 
σεως της Ολομέλειας του Συμβουλίου της Επικράτειας, απο¬ 
φασίζουμε : 

Ορίζουμε τον Γεώργιο Καμπέρη, Αρεοπαγίτη σε αντι¬ 
κατάσταση του Αρεοπαγίτη Παναγιώτη Κωνσταντινόπου- 
λ,ου που προήχθη σε Εισαγγελέα του Αρείου Πάγου, για το 
χρονικό διάστημα μέχρι λήξεως του έτους 1986. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Αθήνα, 13 Οκτωβρίου 1986 

Ο ΥΠΟΥΡΓΟΣ 

ΑΠΟΣΤΟΛΟΙ; ΚΑΚΛΑΜΑΝΗΣ 


,Αρι-Σλ Β1/036 (6) 


Συγκρότηση του Διοικητικού Συμβουλίου του Ειδικού 1 ά¬ 
με ίου της Ανωτάτης Γεωπονικής Σχολής Αθηνών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΣΗΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη ; 

1. Τις διατάξεις : α) Της παρ. 3 του άρθρου 19 του Ν. 
1476/1984 (ΦΕΚ 136/Α/18.9.1984), όπως αντικαταστά- 
θηκε με την παρ. 5 του άρθρου 76 του Ν. 1566/1985 (ΦΕΚ 
167/Α/30.9.85), καθώς και του άρθρου 19 του Ν. 1599/ 
1986 (ΦΕΚ 75). β) Της απόφασης Δ 10Φ/Φ.7/184.11992/ 
1985 «παράταση προθεσμίας για τη σύσταση, σύνθεση και 
ανασύνθεση συλλογικών οργάνων του Δημόσιου Γομέα ή 
(ΦΕΚ 613/13/9.10.85) γ) Της απόφασης του Πρωθυπουρ¬ 
γού και του Υπουργού Προεδρίας της Κυβέρνησης αριθμ. 
8257/1985 (ΦΕΚ 492/Β/9.8.1985 «Ανάθεση αρμοδιοτή¬ 
των στον Υφυπουργό Προεδρίας της Κυβέρνησης Μιλτιάδη 
Παπαϊωάννου. δ) Γης απόφασης του Πρωθυπουργού και του 
Υπουογού Εθνικής Παιδείας και Θρησκευμάτων αριθμ. Η 
4840/1986 (ΦΕΚ 389/Β/11.6.1986) «Αρμοδιότητες Υφυ¬ 
πουργών ΥΠΕΠΘ» 

2. Τη γνώμη της συγκλήτου της Ανωτάτης Γεωπονικής 
Σχολής Αθηνών (συνεδρίαση 10.6.1986),αποφασίζουμε : 

Το Διοικητικό Συμβούλιο του Ειδικού Ταμείου της Ανω¬ 
τάτης Γεωπονικής Σχολής Αθηνών, συγκροτείται απο τα α¬ 
κόλουθα δεκατέσσερα (14) μέλη : 

α) τον Πρύτανη της Ανωτάτης Γεωπονικής Σχολής Αθη¬ 
νών, ως Πρόεδρο. 

β) τον Αντιπρύτανη Οικονομικού Προγραμματισμού και 
Ανάπτυξης, ως Αντιπρόεδρο. 

γ) Τον Πρόεδρο του Τμήματος Γεωργικής Παραγωγής 
και τούτου απόντες ή κωλυομένου τον αναπληρωτή Προέ¬ 
δρου του Τμήματος. 

δ) τον Πρόεδρο του Τμήματος Γεωργικής Ανάπτυξης και 
τούτου απόντος ή κωλυομένου τον αναπληρωτή Προέδρου 
του Τμήματος, 

ε, στ) Δύο (2) μέλη του Διδακτικού - Ερευνητικού Προ¬ 
σωπικού (ΔΕΠ) του Τμήματος Γεωργικής Παραγωγής με 
τα αντίστοιχα αναπληρωματικά μέλη οριζόμενα από τη Γε¬ 
νική Συνέλευση του Τμήματος αυτού, 

ζ, η) Δύο (2) μέλη του Διδακτικού - Ερευνητικού Προ¬ 
σωπικού (ΔΕΠ ) του Τμήματος Γεωργικής Ανάπτυξης με τα 
αντίστοιχα αναπληρωματικά μέλη οριζόμενα από τη Γενική 
Συνέλευση του Τμήματος αυτού, 

θ, ι) Δύο (2) εκπροσώπους φοιτητών έναν από κάθε 
Τμήμα, 

ια, ιβ) Δύο (2) εκπροσώπους του Συλλόγου Επιστημο¬ 
νικού Διδακτικού Προσωπικού έναν από κάθε Τμήμα. 

ιγ) Έναν (1) εκπρόσωπο του Διοικητικού Προσωπικού 
και 

ιδ) Έναν (1) εκπρόσωπο του Ειδικού Διοικητικού Τε¬ 
χνικού Προσωπιού (ΕΔΥΠ) 

2. Οι υπό στοιχεία (θ) έως και (ιδ) εκπρόσωποι μαζί με 
τους αντίστοιχους αναπληρωτές τους ορίζονται σύμφωνα με 
τις διατάξεις του άρθρου 2 (παρ. 3β) του Ν. 1268/82 όπως 
τροποποιήθηκε με το άρθρο 79 (παρ. Ια) του Ν. 1566/85 
και άρθρο 12 (παρ. 2) του Ν. 1268/82. 

3. Στο Διοικητικό Συμβούλιο του Ειδικού Ταμείου συμ¬ 
μετέχουν, χωρίς δικαίωμα ψήφου ο Προϊστάμενος Γραμμα¬ 
τείας της ΑΓΣΑ καθώς και ο Προϊστάμενος του Λογιστη¬ 
ρίου, ως υπηρεσιακοί εισηγητές. 

4. Η θητεία των υπό στοιχεία (3) έως και (η) μελών εί¬ 
ναι διετής, των δε υπό στοιχεία (θ) έως (ιδ) μελών είναι ετή¬ 
σια και αρχίζει από 1 Σεπτεμβρίου κάθε χρόνο. 

5. Ο Γραμματέας του Διοικητικού Συμβουλίου του Ειδι¬ 
κού Ταμείου του ΑΓΣΑ με τον αναπληρωτή του ορίζονται 
με απόφαση του Διοικητικού Συμβουλίου του Ειδικού Τα¬ 
μείου και είναι υπάλληλοι του κλάδου ΠΕ Διοικητικού-Οικο- 
νομικού της Σχολής. 

6. Απαρτία υπάρχει όταν είναι παρόντα τουλάχιστον τα 
επτά (7) από τα δέκα τέσσερα (14) μέλη του Δ.Σ. μεταξύ των 
οποίων όμως απαραιτήτως ο Πρόεδρος ή ο Αντιπρόεδρος. 

7. Οι αποφάσεις λαμβάνονται με απόλυτη πλειοψηφία των 
παρόντων μελών. 

8. Η με αριθμ. Β1/866/29.8.83 (ΦΕΚ τ. Β'/537/13.9. 
1983) Υπουργική απόφαση καταργείται αφ’, ής ορισθούν τα 
μέλη του Δ.Σ. σύμφωνα με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 9 Οκτωβρίου 1986 

οι ΥΦΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΙΛΤΙΑΔΗΣ ΠΑΠΑΊΏΑΝΝΟΥ ΦΙΛΙΠΠΟΣ ΠΕΤΣΑΑΝΙΚΟΧ 

Αριό», Φ. 141/Β.3/4835 (Τ) 

Μετεγγραφές φοιτητών Α.Ε.Ι. εξωτερικού στα Α.Ε.Ι. της 

Ελλάδας. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις της παρ. 8 του άρθρου 1 της παρ·. 5 του 
άρθρου 3, της παρ. 1 του άρθρου 4 και της παρ. 11 του άρ¬ 
θρου 5 του Ν. 1286/82, (ΦΕΚ 119τ. Α'), όπως τροποποιή¬ 
θηκαν και συμπληρώθηκαν με τις διατάξεις της παρ. 17 του 
άρθρου 48 του Ν. 1404/83 (ΦΕΚ 173 τ. Α'). 

2. Την αρ. Φ. 141.1/Β3/3170/26.6.86 Υπουργική Από¬ 
φαση, όπως συμπληρώθηκε με την αρ. Φ. 141.4/Β3/4501/12. 
8.86 όμοια απόφαση, αποφασίζουμε : 


Συμπληρώνουμε την αρ. Φ. 141.1 /Β3/3170/26.6.86 Υ¬ 
πουργική Απόφαση που δημοσιεύτηκε στο ΦΕΚ 445 τ. Β' 
της 16.7.1986 ως εξής : 

Στο τέλος της υποπερίπτωσης α της περίπτωσης Α της 
παρ. 1 Μετεγγραφές εσωτερικού του Κεφαλαίου «Δικαιο- 
λογητικά μετεγγραφών» προστίθεται η φράση, «ή ίσο αρι¬ 
θμό μαθημάτων, σύμφωνα με το ατομικό πρόγραμμα σπου¬ 
δών της σχολής προέλευσης». 

Η απόφαση αυτή να δημοσιευθεί στην Εφημερίδα της Κυ¬ 
βέρνησης, σύμφωνα με τη διάταξη του άρθρου 11 του Ν. 
1286/82 

Αθήνα, 16 Οκτωβρίου 1986 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 

Αρι*. 26084 (8) 

Διορισμός Διοικητικού Συμβουλίου στον Ο.Π.Α.Π. 

Η ΥΠΟΥΡΓΟΣ ΠΟΛΙΤΙΣΜΟΥ 
Σύμφωνα με τις διατάξεις : 

Ι.α) Του Α.Ν. 397/68 «περί επανασυστάσεως της Γενι¬ 
κής Γραμματείας Αθλητισμού. 

β) Του Ν.1558/26.7.85 «Κυβέρνηση και Κυβερνητικά 
Όργανα». 

γ) Του Ν.3865/58 «περί τροποποιήσεως και συμπληρώ- 
σεως της περί Εξωσχολικού Αθλητισμού Νομοθεσίας». 

δ) Του Ν.1646/86 «Μέτρα πρόληψης και καταστολής της 
βίας στους αθλητικούς χώρους και άλλες διατάξειςς». 

2. Το Β.Δ. 20/29/12.58 περί συστάσεως Οργανισμού 
Προγνωστικών Αγώνων Ποδοσφαίρου όπως τροποποιήθηκε 
μεταγενέστερα. 

3. Την Υ.50/31.7.85 κοινή απόφαση του Πρωθυπουργού 
και Υπουργού Πολιτισμού «Ανάθεση αρμοδιοτήτων στους 
Υφυπουργούς Πολιτισμού», αποφασίζουμε : 

1. Διορίζουμε τους παρακάτω ως μέλη του Δ.Σ. του 
Ο.Π.Α.Π. με θητεία τριών (3) ετών : 

1. Φωτήλα-Κακούρη Αλίκη ως Πρόεδρο 

2. Βογιατζή Αθανάσιο ως Αντιπρόεδρο 

3. Χρυσανθακόπουλο Αστέρη ως μέλος 

4. Κεφαλάκη Γιώργο ως μέλος 

5. Φούκα Κώστα ως μέλος 

6. Σπανό Αράπη-Μανώλη ως μέλος 

7. Μπαλέρμπα Κώστα ως μέλος 

2. Ορίζεται μηνιαία αποζημίωση για τους παραπάνω 
ως εξής : 

Πρόεδρος : εξήντα χιλιάδες (60.000) 

Αντιπρόεδρος και μέλη είκοσι χιλιάδες (20.000). 

Από τη δημοσίευση της παραπάνω απόφασης παύει να 
σχύει κάθε προηγούμενη. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1986 

Ο ΥΦΥΠΟΥΡΓΟΙ 

ΣΗΦΗΣ ΒΑΛΥΡΑΚΗΣ 

Αριί*. 103624/2278 (9 1 ) 

Παροχή της εγγύησης του Δημοσίου στο Ταμείο Παρακα¬ 
ταθηκών και Δανείων για τη χορήγηση δάνειου^ποσου 
δρχ. 5.000.000 στην ημερήσια Εφημερίδα της ϋανθης 
«ΑΓΩΝΑΣ». 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
Έχοντας υπόψη : 

Τις διατάξεις των Α.Ν. 747/1945 και 9/1967 σε 

συνδυασμό με τις όμοιες του άρθρου 6 του Ν. 400/1976 και 
το άρθρο 8 του Ν. 1266/1982. 

2. Το έγγραφο της Δ/νσης Νομισματικής Πολιτικής 
και Τραπεζικούν Εργασιών 564/10.3.1986, με το οποίο 
επιτρέπεται μέσα στο 1986 η εκταμίευση του δανείου ύψους 
150 εκατ. δρχ., που εγκρίθηκε με την απόφαση της Επιτρο¬ 
πής Νομισματικών και Πιστωτικών Θεμάτων 230/13/29.3. 
1985 και δεν εκταμιεύτηκε μέσα στο 1985, για τη δανειο¬ 
δότηση του Τύπου (εκτός ημερησίων πολιτικών εφημερίδων 
Αθηνών-Θεσσαλονίκης), με την προϋπόθεση ότι η χορήγηση 
του ανωτέρω δανείου θα πραγματοποιηθεί μέσα στα πλαίσια 
του εγκεκριμένου χρηματοδοτικού προγράμματος του Τα¬ 
μείου Παρακαταθηκών και Δανείων έτους 1986 (αριθ. Πρά- 
ξεως Διοικητή Τράπεζας Ελλάδας 686/5.2.1986. 

3. Την απόφαση του Διοικητικού Συμβουλίου του Ταμείου 
Παρακαταθηκών και Δανείων 2103/18.9.1986, με την 
οποία εγκρίθηκε η δανειοδότηση ποσού δρχ. 5.000.000 
στην ημερήσια εφημερίδα της Ξάνθης «ΑΓΩΝΑΣ» και 
καθορίστηκαν οι όροι και οι προϋποθέσεις σύναψης και εξυ¬ 
πηρέτησης του εν λόγω δανείου. 

4. Το έγγραφο του Ταμείου Παρακαταθηκών και Δανείων 
77887/8.10.1986 με το οποίο ζητά την εγγύηση του Δημο¬ 
σίου για τη συνομολόγηση του ανωτέρω δανείου. 

5. Το 27400/ΓΙ2/5608/12.9.1986 εγκριτικό έγγραφο του 
Υπουργείου Προεδρίας της Κυβέρνησης (Γ.Γ.Τύπου), απο¬ 
φασίζουμε : 

Παρέχουμε την εγγύηση του Δημοσίου στο Ταμείο Παρα¬ 
καταθηκών και Δανείων για τη δανειοδότηση της ημερήσιας 
εφημερίδας της Ξάνθης «ΑΓΩΝΑΣ» με το ποσό των πέντε 
εκατομμυρίων (δρχ. 5.000.000). 

Η παρεχόμενη εγγύηση καλύπτει την εμπρόθεσμη εξυπη¬ 
ρέτηση του ανωτέρω δανείου κατά κεφάλαιο τόκους κ.λ.π. 
έξοδα. 

Η χορήγηση και η εξυπηρέτηση του δανείου θα γίνει 
σύμφωνα με τους όρους που αναφέρονται στο έγγραφο 564/ 
10.3.1986 της Δ/νσης Νομισματικής Πολιτικής και Τραπε¬ 
ζικών Εργασιών και την απόφαση του Διοικητικού Συμβου¬ 
λίου του Ταιιείου Παρακαταθηκών και Δανείων 2100/1986 
& 2103/18.9.1986. 

Αναφορικά με τον τρόπο και τις προϋποθέσεις της ισχύος 
της εγγύησης του Δημοσίου, που παρέχεται με την απόφαση 
αυτή, θα ισχύσουν τα γενικώς εφαρμοζόμενα από το Δημόσιο 
για τις εγγυήσεις που δίνει στο Ταμείο Παρακαταθηκών και 
Δανείων προς συνομολόγηση δανείων. 

Το Ταμείο Παρακαταθηκών και Δανείων παρακαλείται 
να μας στείλει επίσημο αντίγραφο της σύμβασης δανειοδό¬ 
τησης και να μας γνωρίσει την ανάληψη του δανείου από 
τον δικαιούχο. 

Καθορίζουμε προμήθεια υπέρ του Δημοσίου για την 
παρεχόμενη εγγύησή του ποσοστό 0,50 % η οποία θα εισ- 
πράττεται και θα αποδίδεται σαυτό σύμφωνα με τα έγγραφά 

μας 98346/2944/8.8.1979, 98348/2945/8.8.79 και 121545/ 
1786/6.11.1979. 

II απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1986 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 


(Αρώ. 1036 29/2282 (10) 


Παροχή της εγγύησης του Δημοσίου στο Ταμείο Παρα¬ 
καταθηκών και Δανείων για τη χορήγηση δανείου ποσού 
δρχ. 1.000.000 στη μηνιαίο Περιοδικό «Αλιευτικά Νέα» 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις των Α.Ν. 747/1945 και 9/1967 σε συν¬ 
δυασμό με τις όμοιες του άρθρου 6 του Ν. 400/1976 και το 
το άρθρο 8 του Ν. 1266/1982. 


2. Το έγγραφο της Δ/νσης Νομισματικής Πολιτικής και 
Τραπεζικών Εργασιών αριθ. 564/10.3.86, με το οποίο επι¬ 
τρέπεται μέσα στο 1986 η εκταμίευση του δανείου ύψους 
150 εκατ. δρχ., που εγκρίθηκε με την απόφαση της Επιτρο¬ 
πής Νομισματικών και Πιστωτικιόν θεμάτων αριθ. 230/ 
13/29.3.85 και δεν εκταμιεύτηκε μέσα στο 1985, για τη δα¬ 
νειοδότηση του Τύπου (εκτός ημερησίων πολιτικών εφημε¬ 
ρίδων Αθηνών-Θεσ/νίκης), με την προϋπόθεση ότι η χο¬ 
ρήγηση του ανωτέρω δανείου θα πραγματοποιηθεί μέσα 
στα πλαίσια του εγκεκριμένου χρηματοδοτικού προγράμ¬ 
ματος του Ταμείευ Παρακαταςηκών και Δανείων έτους 
Ϊ986 (αριθ. Ποάξεως Διοικητή Τράπεζας Ελλάδας 686/5.2. 
1986. 

3. Την απόφαση του Διοικητικού Συμβουλίου του Τα¬ 
μείου Παρακαταθηκών κσι Δανείων αριθ. 2103/18.9.1986 
με την οποία εγκρίθηκε η δαειοδότηση ποσού δρχ. 1.000.000 
στο μηνιαίο περιοδικό «Αλιευτικά Νέα» 

και καθορίστηκαν οι όροι και οι προϋποθέσεις σύναψης και ε¬ 
ξυπηρέτησης του εν λόγω δανείου. 

4. Το έγγραφο του Ταμείου ΙΙαρακαταχηκών και Δα¬ 
νείων αριθ. 77887/8.10.1986 με ο οποίο ζητά την εγγύηση 
του Δημοσίου για τη συνομολόγηση του ανωτέρω δανείου. 

5. Το αριθμ. 27400/Η2/5608/12.9.1986, εγκριτικό έγ¬ 
γραφο του Υπουργείου Προεδρίας της Κυβέρνησης (Γ. I. 
Τύπου), αποφασίζουμε : 

Παρέχουμε την εγγύηση του Δημοσίου στο Ιαμείο Παρα¬ 
καταθηκών και Δανείων για τη δανειοδότηση του μηνιαίου 
περιοδικού «Αλαευτικά Νέα» με το ποσό του ενός εκατομμυ¬ 
ρίου (δρχ. 1.000.000) 

Η παρεχόμενη εγγύηση καλύπτει την εμπρόθεσμη εξυ¬ 
πηρέτηση του ανωτέρω δανείου κατά κεφάλαιο τοκους κ.λ.π. 
έξοδα 

Η χορήγηση και η εξυπηρέτηση του δανείου θα γίνει σύμ¬ 
φωνα με τεους όρους που αναφέρονται στο έγγραφο 564/10.3. 
1986 της Δ/νσης Νομισματικής Πολιτικής και Τραπεζικών 
Εργασιών και την απόφαση του Διοικητικού Συμβουλίου 
του Ταμείου ΓΙαρακαταθηκών και Δανείων αριθ. 2100/86. 

Αναφορικά με τον τρόπο και τις προϋποθέσεις της ισχύος 
της εγγύησης του Δημοσίου, που παρέχεται με την απόφαση 
αυτή, θα ισχύσουν τα γενικώς εφαρμοζόμενα από το Δημό¬ 
σιό για τις εγγυήσεις που δίνει στο Ταμείο Παρακαταθηκών 
και Δανείων προς συνομολόγηση δανείων. 

Το Ταμείο Παρακαταθηκών και Δανείων παρακαλείται 
νας μας στείλει επίσημο αντίγραφο της σύμβασης δανεοδό- 
τησης και να μας γνωρίσει την ανάληψη του δανείου από 
τον δικαιούχο. 

Καθορίζουμε προμήθεια υπέρ του Δημοσίου για την πάρε 
χόμενη εγγύηση του ποσοστο 0,50 % η οποία θα εισπρατ- 
τεται και θα αποδίδεται σαυτό σύμφωνα με τα έγγραφα μας 
αριθμ. 98346/2944/8.8.79, 98348/2945/8.8.79 και 121545/ 
1786/6.11.79. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Α·&ήινα, 10’ Οκτωβρίου 1986 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΑΑΣ 


Αρι-9.. 101563/111—101 (11) 


Απαλλαγή μέχρι 31.10.86 στους φορολογούμενους,της περι- 
οχής χωρικής αρμοδιότητας Δημοσίου Ταμείου Καλα¬ 
μάτας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τα άρθρα 9 και 10 του Ν. 2097/52 «περί ρυθμίσεως 
ειδικών τινών περιπτώσεων εφαρμογής του νομού περί ει¬ 
σπράξεων Δημοσίων Εσόδων». 

2. Την απόφασή μας 247793/1956 «περί αποδεικτικών 

φορολογικής ενημερότητας των προς το Δημόσιο χρεών» ό¬ 
πως τροποποιήθηκε και συμπληρώθηκε μεταγενέστερα. 

3. Το γεγονός ότι λόγω του πρόσφατου σεισμού που έγινε 
στην Καλαμάτα, υπήρξαν σημαντικές καταστροφές και κατα 
βάλλονται προσπάθειες για την αποκατάσταση της κοινωνι¬ 
κής και οικονομικής ζωής της περιοχής. 

4. Την αριθμ. 5448/6.5.86 απόφαση του Πρωθυπουργού 
και Υπουργού Οικονομικών με την οποία χορηγούνται αρμο¬ 
διότητες στον Τφυπουργό Οικονομικών, αποφασίζουμε : 

Απαλλάσσουμε μέχρι 31.10.86 τους φορολογουμένους 
της περιοχής Χωρικής αρμοδιότητας Δημοσίου Ταμείου Κα¬ 
λαμάτας καθώς και τις επιχειρήσεις που έχουν την επαγ¬ 
γελματική τους εγκατάσταση στην περιοχή αυτή, από την 
υποχρέωση προσκόμινης αποδεικτικού φορολογικής ενη¬ 
μερότητας, όπου αυτό απαιτείται. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 3 Οκτοόβρη 1986 

Ο ΥΦΥΠΟΥΡΓΟΙ 

ΔΗΜ. ΓΕΩΡΓΑΚΟΠΟΥΛΟΧ 

Αριδ. Τ. 3742/956 (12) 

Αρμόδιες Τελωνειακός Αρχές για την εισαγωγή υαλοπι¬ 
νάκων. 

Ο ΥΠΟ ΓΡΓΟΣ ΟΙΚΟΝΟΜΙΚΩΝ 
Έχοντας υπόψη : 

α) Τις διατάξεις της παρ. 5 του άρθρου 1 του Ν. 1165/ 
18 «περί Τελωειακού Κώδικα.» 

β) Την αριθμ. 5443/16.5.86 απόφαση του Πρωθυπουρ¬ 
γού «περί ανάθεσης αρμοδιοτήτων στον Αναπληρωτή Υ¬ 
πουργό Οικονομικών», αποφασίζουμε : 

Άρθρο Μόνο 

Η αναφερόμενη στο εδάφιο ε' της παρ. 2 του άρθρου 1 της 
αριθμ. Τ.607/72/7.3.78 Υπουργικής Απόφασης, όπως συ- 
μπληριόθηκε με τις αριθμ. Τ.2992/717/23.7.86, Τ. 3379/ 
820/5.9.86 και Τροποποιήθηκε με την Τ. 3535/870/18.9. 
1986 όμοιες αποφάσεις, Τελωνειακή Αρχή Δ/νση Τελω¬ 
νείου Πατρών, αντικαθίσταται από τη Δ/νση Τελωνείου Κα¬ 
λαμάτας. 

Η παρούσα να δημοσιευθεί στην Εφημερίδα τη. Κυβέρ¬ 
νησης. 

Αθήνα, 3 Οκτιοβρίου 1986 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΧ ΑΘΑΝΑΧΟΠΟΥΛΟΣ 

Αρι-3. οίχοΰεν 31/Δ.Π. 32 (13) 

Αναδιοργάνωση Υπηρεσιών της τ.ΥΑΣ και σύσταση Τομέων 

Αποκατάστασης Σεισμοπλήκτων Ν. Μεσσηνίας από τους 
σεισμούς 1986. 

Ο ΥΠΟΥΡΓΌΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του Ν.867/1979 «περί κυρώσεως τρο- 
ποποιήσεως και συμπληοώσεως της από 28.7.78 Π.Ν.Π. 
περί αποκαταστάσεως ζημιών εκ των σεισμών 1978 εις 
περιοχήν Βορείου Ελλάδος κλπ». 

2. Τις διατάξεις του Ν. 1190/81 «περί κυρώσεως πράξεως 
Νομοθετικού Περιεχομένου του Προέδρου της Δημοκρα¬ 
τίας «περί αποκαταστάσεως ζημιών εκ των σεισμών 1981» 
και ειδικώτερα την παρ. 1 του άρθρου 1 της Πράξεως, την 
παρ. 5 του άρθρου δεύτερου του Νόμου και το άρθρο πέμπτο 
του Νόμου. 

3. Την αριθμ. 110/21.12.84 πράξη του Υπουργικού Συμ¬ 
βουλίου «περί αποκαταστάσεως των ζημιών που προκίη- 
Οηκαν από τους σεισμούς του 1984 στους Νομούς Πέλλας, 
Ημαθίας, Κοζάνης, Φλώρινας, και Μεσσηνίας». 


4. Την αριθμ. 116/9.4.81 : (ΦΕΚ 217/Β/81) όπως τρο¬ 
ποποιήθηκε με την αριθμ. οικ./4548/Δ.Π. 32/31.5.82 (ΦΕΚ 
460/13/82) απόφασή μας «περί οργανοόσεως των Δ/νσεων 
Αποκατάστασης Σεισμοπλήκτων της τ. ΥΑΣ. 

5. Την αριθμ. ΕΔ2α/01/25/Φ.2.2.1/23.3.82 Εγκ. από¬ 
φασή μας «περί μεταβιβάσεως αρμοδιοτήτων των οργανι¬ 
κών βαθμιδών θέσεων και βαθμών της Κεντρικής Υπηρε¬ 
σίας του Υπουργείου Δημοσίων Έργων που καταργήθηκαν 
με το Ν.1232/82, στον Γενικό Γραμματέα και στους ανω- 
τέρουε υπαλλήλους. 

6. Την αριθμ. ΔΠ/02/6/21.1.85 (ΦΕΚ 303/Β/20.5.85) 
απόφασή μας με την οποία συστήθηκε Τομέας Αποκατάστα¬ 
σης Σεισμοπλήκτων στο Νομό Μεσσηνίας. 

7. Την αριθμ. 594/8.8.85 (ΦΕΚ 489/Β/8.8.85) κοινή 
απόφαση του Πρωθυπουργού και του Υ’πουργού Περιβάλ¬ 
λοντος, Χωροταξίας και Δημοσίων Έργων)) με την οποία 
καθορίζονται οι αρμοδιότητες του Υφυπουργού Περιβάλ¬ 
λοντος Χωροταξίας και Δημοσίων Έργων. 

8. Την αριθμ. ΕΔ2α/01/78/Φ.2.2.1/14.8.85 απόφασή μας 
«Μεταβίβαση αρμοδιοτήτων Υπουργού ΙΙερ/ντος Χωροτα¬ 
ξίας και Δημοσίων Έργων στο Γενικό Γραμματέα και 
στους προϊσταμένους των Δ/νσεων και τμημάτων της 
Κεντρικής Υπηρεσίας της Γενικής Γραμματείας Δημοσίων 
Έργων του ΥΠΕΧΩΔΕ. 

9. Την αριθμ. 131/1.10.86 (ΦΕΚ 154/Α/6.10.85) πράξη 
του Υπουργικού Συμβουλίου για την αποκατάσταση των 
ζημιών από τους σεισμούς της 13ης και 15ης Σεπτεμβρίου 
1986 σε περιοχές του Νομού Μεσσηνίας. 

10. Την επιτακτική ανάγκη ταχείας εκτέλεσης των εργα- 
σιιόν αποκατάστασης των ζημιών από το σεισμό του Σεπτεμ¬ 
βρίου 1986 στο Νομό Μεσσηνίας, αποφασίζουμε : 

Άρθρο 1. 

Σύσταση Τομέων Αποκατάστασης Σεισμοπλήκτων Ν. 

Μεσσηνίας. 

1. Το έργο της αποκατάστασης των ζημιών από τους 
σεισμούς του Σεπτεμβρίου 1986 στο Νομό Μεσσηνίας, 
ανατίθεται στη Δ/νση Τεχνικών Υπηρεσιών του Νομού 
Μεσσηνίας και πραγματοποιείται από τους, κατά την επό¬ 
μενη παράγραφο 2 συνιστώμενους στη Δ/νση αυτή, Γομεις 
Αποκατάστασης Σεισμοπλήκτων (ΤΑΣ) με τις οδηγίες και 
τον άμεσο έλεγχο των καθ' ύλην αρμοδίων Δ/νσεων της τ. 

ΥΑΣ. 

2. Στη Δ/νση Τεχνικών Υπηρεσιών Νομού Μεσσηνίας 
αυνιστώνται πέντε (5) Τομείς Αποκατάστασης Σεισμοπλή¬ 
κτων ως εξής : 

I. ΤΟΜΕΑΣ 1ος - ΝΟΤΙΟΔΥΤΙΚΗΣ ΠΕΡΙΟΧΗΣ 
ΔΗΜΟΥ ΚΑΛΑΜΑΤΑΣ 

Η περιοχή αρμοδιότητας του τομέα καθορίζεται : 

α) Βόρεια : Από το τμήμα σιδηρογρομικής γραμμής 
μεταξύ των δυτικών διοικητικών ορίων του Δήμου Καλαμά¬ 
τας μέχρι του ποταμού Νέδοντα, από του ποταμού Νέδο- 
ντα μεταξύ της σιδηροδρομικής γραμμής και πλατείας 23ης 
Μαρτίου, από νότια πλευρά της πλατείας 23ης Μαρτίου, 
από το τμήμα της οδού Μαυρομιχάλη μεταξύ πλατείας 
23ης Μαρτίου και οδού Φαρών. 

β) Ανατολικά από το τμήμα της οδού Φαρών μεταξύ 
της οδού Μαυρομιχάλη μέχρι της νοτιοδυτικής παραλίας. 

γ) Νότια : Από το τμήμα της Δυτικής Παραλίας μεταξύ 
της οδού Φαρών μέχρι των δυτικών διοικητικών ορίων του 
Δήμου Καλαμάτας. 

δ) Δυτικά : Από τα δυτικά διοικητικά όρια του Δήμου 
Καλαμάτας μεταξύ της δυτικής παραλίας και της σιδηρο¬ 
δρομικής γραμμής. 

II ΤΟΜΕΑΣ 2ος - ΝΟΤΙΟΑΝΑΤΟΛΙΚΗΣ ΠΕΡΙΟΧΗΣ 
ΔΗΜΟΥ ΚΑΛΑΜΑΤΑΣ 

II περιοχή αρμοδιότητας του τομέα καθορίζεται : 

α) Βόρεια : Από τα τμήματα της οδού Μαυρομιχάλη 
μεταξύ ο δ ιόν Φαρών και Συντάγματος, από νότια πλευρά 

οδού Συντάγματος μεταξύ οδού Μαυρομιχάλη μέχρι οδού 
Λακωνικής από τμήμα της οδού Λακωνικής μεταξύ οδού 
Συντάγματος και ανατολικοί διοικητικών ορίων Δήμου 
Καλαμάτας. 

β) Ανατολικά : Από τμήμα των ανατολικών διοικητικών 
ορίων Δήμου Καλαμάτας μεταξύ οδού Λακωνικής μέχρι 
της ανατολικής παραλίας. 

γ) Νότια : Από τμήμα της ανατολικής παραλίας μεταξύ 
των ανατολικών διοικητικών ορίων Δήμου Καλαμάτας μέχρι 
οδού Φαρών. 

δ) Δυτικά : Από τμήμα της οδού Φαρών μεταξύ της 
παραλίας της οδού Μαυρομιχάλη. 

III ΤΟΜΕΑΣ 3ος - ΒΟΡΕΙΟΑΝΑΤΟΛΙΚΗΣ ΠΕΡΙΟ¬ 
ΧΗΣ ΔΙΙΜΟΤ ΚΑΛΑΜΑΤΑΣ 

Η περιοχή αρμοδιότητας του Τομέα αυτού καθορίζεται : 
α) Βόρεια : Από τμήμα των βορείων διοικητικών ορίων 
του Δήμου Καλαμάτας μεταξύ του ποταμού Νέδοντα και 
των ανατολικών διοικητικών ορίων Δήμου Καλαμάτας. 

β) Ανατολικά: Από τμήμα των ανατολικών διοικητικών 
ορίων του Δήμου Καλαμάτας μεταξύ των Βόρειων διοικητι¬ 
κών ορίων του Δήμου και της οδού Λακωνικής. 

γ) Νότια : Από τμήμα της οδού Λακωνικής μεταξύ των 
ανατολικών διοικητικών ορίων του Δήμου Καλαμάτας μέχρι 
της οδού Συντάγματος, από τη νότια πλευρά της οδού 
Συντάγματος μεταξύ οδού Λακωνικής και οδού Μαυρομι¬ 
χάλη, από την οδό Μαυρομιχάλη μεταξύ της οδού Συντάγ¬ 
ματος και πλατείας 23ης Μαρτίου, από τη νότια πλευρά 
της πλατείας 23ης Μαρτίου, μεταξύ οδού Μαυρομιχάλη και 
ποταμού Νέδοντα. 

δ) Δυτικά : Τμήμα του ποταμού Νέδοντα από πλατείας 
23ης Μαρτίου μέχρι βορείων διοικητικών ορίων Δήμου 
Καλαμάτας. 

Ιΐ ΤΟΜΕΑΣ 4ος - ΒΟΡΕΙΟΔΥΤΙΚΗΣ ΠΕΡΙΟΧΗΣ 
ΔΗΜΟΥ ΚΑΛΑΜΑΤΑΣ 

Η περιοχή αρμοδιότητας του τομέα καθορίζεται : 

α) Βόρεια : Από τμήμα των βορείων διοικητικών ορίων 
του Δήμου Καλαμάτας μέχρι του ποταμού Νέδοντα. 

β) Ανατολικά : Από τμήμα του ποταμού Νέδοντα μεταξύ 
σιδηροδρομικής γραμμής και βορείων διοικητικών ορίων 
Δήμου Καλαμάτας. 

γ) Νότια : Από τμήμα της σιδηροδρομικής γραμμής 
μεταξύ του ποταμού Νέδοντα και των δυτικών διοικητικών 
ορίων του Δήμου Καλαμάτας. 

δ) Δυτικά : Τμήματα δυτικά διοικητικά όρια του Δήμου 
Καλαμάτας μεταξύ της σιδηροδρομικής γραμμής και των 
βορείων διοικητικών ορίων Δήμου Καλαμάτας. 

Υ ΤΟΜΕΑΣ 5ος - ΛΟΙΠΕΣ ΣΕΙΣΜΟΠΛΗΚΤΕΣ 
ΠΕΡΙΟΧΕΣ ΝΟΜΟΥ ΜΕΣΣΗΝΙΑΣ ΠΛΗΝ ΔΗΜΟΥ 
ΚΑΛΑΜΑΤΑΣ 

Η κατά τόπο αρμοδιότητα του τομέα αυτού καλύπτει 
ολόκληρη την υπόλοιπη, εκτός του Δήμου Καλαμάτας, σει¬ 
σμόπληκτη περιοχή του Νομού Μεσσηνίας που έχει ενταχθεί 
στα Προγράμματα Αποκατάστασης σεισμοπλήκτων του 

ΥΠΕΧΩΔΕ. 

3. Ο τομέας αποκατάστασης σεισμοπλήκτων του Νομού 
Μεσσηνίαν που συστήθηκε με την αριθμ. ΔΠ/02/6/21.1. 
1985 απόφασή μας, ενσωματώνεται στον παραπάνω 5ο 
τομέα, ο οποίος θα συνεχίσει το έργο της αποκατάστασης 
και των παλαιών σεισμοπλήκτων με βάση τις διατάξεις 
που ήδη ισχύουν γι αυτούς. 

4. Διάρθρωση ΤΑΣ. 

Τους τομείς αποκατάστασης σεισμοπλήκτων (ΤΑΣ) 
απαρτίζουν τα παρακάτω Γραφεία : 

α) Γραφείο Διοικητικό και Γραμματείας. 

β) Γραφείο Μελετούν Επισκευών και Ελέγχου Δανείων. 

γ) Γραφείο Πολεοδομίας. 

δ) Γραφείο Κατασκευών και Ελέγχου ποιότητας της 
κατασκευής. 


5. Αρμοδιότητες ΤΑΣ. 

II αρμοδιότητα των Τομέων Αποκατάστάσης Σεισμο¬ 
πλήκτων ανάγεται στα ακόλουθα θέματα κατανεμόμενα 
μεταξύ των γραφείου τους ως εξής : 

I. Γραφείο Διοικητικό και Γραμματείας. 

Στην αρμοδιότητα του Γραφείου ανήκουν τα διοικητικά, 
οικονομικά, και γραμματειακά θέματα του τομέα. 

II. Γραφείο Μελετών Επισκευών και Ελέγχου Δανείων. 

Στην αρμοδιότητα του Γραφείου ανήκουν : Ο έλεγχος 

των στατικών και αντισεισμικών μελετών των επισκευών 
των βλαβέντων κτιρίων. 

Οι πάσης φύσεως τεχνικοοικονομικές διαδικασίες για την 
χορήγηση αδειών επισκευής, η έγκριση δανείων επισκευών 
και ανακατασκευών, η παρακολούθηση της απορρόφησης 
δανείων και η τήρηση στατιστικών στοιχείων. 

II συγκέντρωση στοιχείων για την εκπόνηση τεχνικοοι- 
κονομικών μελετών για βλαβέντα ή καταστραφέντα δημόσια 
κτίρια και λοιπά δημόσια έργα. 

II σύνταξη τεχνικοοικονομικών μελετών μικρού αντικει¬ 
μένου για τις παραπάνω κατηγορίες δημοσίων έργων, εφ' 
όσον η χρηματοδότηση γίνεται από το πρόγραμμα αποκατά¬ 
στασης σεισμοπλήκτων του ΥΠΕΧΩΔΕ. 

III. Γραφείο Πολεοδομίας. 

Στην αρμοδιότητα του Γραφείου ανήκουν : η έκδοση 
οικοδομικών αδειών και η εφαρμογή πολεοδομικών διατά¬ 
ξεων για την ανακατασκευή των κτιρίων που κρίθηκαν 
κατεδαφιστέα ή υπέρμετρης δαπάνης επισκευής λόγω βλα¬ 
βών από το σεισμό. 

ΙΥ. Γραφείο . Κατασκευών και ελέγχου ποιότητας της 
κατασκευής. 

Στην αρμοδιότητα του Γραφείου ανήκουν : Η εποπτεία 
και ο έλεγχος των εργασιών επισκευής ή ανακατασκευής 
το)ν φερόντων στοιχείων και τοιχοδομών των ιδιωτικών 
κτιρίων, η χορήγηση βεβαιώσεων προόδου εργασιών για 
την δανειοδότηση, την επίβλεψη βελτίοοσης, ή εκτέλεσης 
δημοσίων έργων και κτιρίων που χρηματοδοτούνται από το 
πρόγραμμα της αποκατάστασης σεισμοπλήκτων και εφ' 
όσον γι' αυτά δεν υπάρχει άλλος φορέας επίβλεψης. 

Ο έλεγχος της ποιότητας των υλικών κατασκευής στις 
θέσεις παραγωγής και στο εργοτάξιο, που χρησιμοποιούνται 
για το πρόγραμμα ατεοκατάστασης των σεισμοπλήκτων, 
σε συνεργασία με κλιμάκιο του Κ.Ε.Δ.Ε. 

5. Στους ΤΑΣ και τα Γραφεία Αποκατάστασης σεισμο¬ 
πλήκτων προϊστανται : 

Των Τομέοον : Τεχνικός υπάλληλος κατηγορίας ΠΕ με 
βαθμό Α'. 

Του Γραφείου Διοικητικού - Γραμματείας : Διοικητικός 
υπάλληλος κατηγορίας IIΕ ή ΔΕ με βαθμό Α' ή Β'. 

Του Γ ραφείου Κατασκευών και ελέγχου ποιότητας της 
κατασκευής : Τεχνικός υπάλληλος κατηγορίας ΠΕ με βαθμό 

Α' ή Β'. 

Του Γραφείου Πολεοδομίας : Τεχνικός υπάλληλος κατη¬ 
γορίας ΙΙΕ με βαθμό Α' ή Β'. 

Άρθρο 2. 

Αναδιοργάνωση Υπηρεσιών της τ. ΥΑΣ. 

1. Τα τμήματα Διοικητικού και Γραμματείας της Διεύ¬ 
θυνσης Διοικητικού - Οικονομικού της τ.ΥΑΣ που προβλέ- 
πονται από το άρθρο 4 της απόφασης οικ./116/9.4.81, 
συγχωνεύονται σε ενιαίο τμήμα με τίτλο : Τμήμα Διοικ/κού 
και Γραμματείαε. 

2. Το τμήμα Τεχνικής Σεισμολογίας της Διεύθυνσης 
Προγραμματισμού της τ.ΥΑΣ που προβλέπεται από το 
άρθρο 4 της ίδιας απόφασης, καταργείται. 

3. Στη Διεύθυνση Προγραμματισμού της τ. ΓΑΣ συνι- 
στάται τμήμα με τίτλο : Τμήμα Εφαρμογής Προγράμ¬ 
ματος και προσωρινής Στέγασης. 

Στην αρμοδιότητα του τμήματος ανήκουν : II παρακο¬ 
λούθηση εφαρμογής του προγράμματος της αποκατάστασης 
(προσωρινής και μόνιμης). 

II τήρηση στοιχείων υλοποίησης των προγραμμάτιον, 
ο συντονισμός Υπηρεσιών αποκατάστασης ως προς την 

εφαρμογή των προγραμμάτων και, την μεθόδευση, εκτέ¬ 
λεσης και παρακολούθησης, δαπανούν προσωρινής στέγασης 
σεισμοπλήκτων. 

4. Των Δ/νσεων και Τμημάτων προΐστανται : 

α) Της Διεύθυνσης Δ/κού - Οικ/κού, Δ/κός ή 
Τεχν. υπάλληλος κατηγορίας ΠΕ με βαθμό Α' Των Δ/νσεων 
Προγραμματισμού και Αποκατ. Ζημιών, Τεχνικός υπάλ¬ 
ληλος κατηγορίας ΠΕ με βαθμό Α'. 

β) Των Τμημάτων της Δ/νσης Οικ/κού Δ/κός υπάλληλος 
κατηγορίας ΠΕ ή ΔΕ με βαθμό Α' Των τμημάτων των 
Δ/νσεων Προγραμματισμού και Αποκ/σης Ζημιών, τεχνι¬ 
κός υπάλληλος κατηγορίας ΠΕ με βαθμό Α'. 

Άρθρο 3. 

Από της ισχύος της απόφασης αυτής καταργούνται προη¬ 
γούμενες αποφάσεις ως προς τα σημεία που δεν συμφωνούν 
με τις ρυθμίσεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αι-δήνα, 10 Οκτώβριέ 1986 

Ο ΥΠΟΥΡΓΟΙ 

ΕΥΑΓΓΕΛΟΣ ΚΟΥΛΟΥΜΠΗΣ 


Αρ-,ό. 18820' (14) 


Κήρυξη εκτελεστής της αριθμ. 54/86 απόφασης του ΠΔΔΔ 

Αθηνών, που αφορά τους όρους αμοιβής και εργασίας 

των φορτ/τών υπεραστικούν λεωφορείων και φορτηγών 

αυτ/των όλης της Χώρας. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη : 

1. Τις διατάξεις της παρ. 1 του άρθρου 20 του Ν.3239/55, 
όπως αυτές τροποποιήθηκαν με τα ΝΔ 3755/57, 186/69 
και 1198/72. 

2. Την με αριθμ. 94113/86 κοινή απόφαση Πρωθυπουρ¬ 
γού και Υπουργού Εργασίας για ανάθεση αρμοδιοτήτων 
στον Υφυπουργό Εργασίας, αποφασίζουμε : 

Κηρύσσουμε εκτελεστή στην αριθμ. 54/86 απόφαση του 
ΠΔΔΔ Αθηνών, που εκδόθηκε για να επιλύσει τη συλλογική 
διαφορά εργασίας που δημιουργήθηκε ανάμεσα στους : 

1) Πανελλαδική Ομοσπονδία Αυτ/τών Υπεραστικών Συγκοι¬ 
νωνιών, 2) Σύνδεσμο Ιδιοκτητών Επαγγελματικών Φορτη¬ 
γών Αυτοκινήτων, 3) Συνδικάτο Χερσαίων Μεταφορών 
Εμπορευμάτων, 4) Ένωση Γραφείων Μεταφορών Αθηνών 
Πειραιώς, 5) Πανελλαδικό Κέντρο μεταφορικών Επιχ/σεων 
και στην Πανελλήνια Ένωση Φορτ/τών Υπερ/κών Αεωφο- 
ρείων και Πρακτορείων Φορτηγών Αυτ/των καθώς και στην 
Ομοσπονδία Φορτοεκφορτωτών Ελλάδος, που άσκησε παρέμ¬ 
βαση και αφορά τους όρους αμοιβής και εργασίας των φορτ/ 
τών υπεραστικών λεωφορείων και φορτηγών αυτ/των όλης 
της Χώρας, της οποίας το περιεχόμενο έχει ως εξής : 

1. Στις διατάξεις της απόφασης αυτής υπάγονται οι φορτ^ 
τές υπεραστικών λεωφορείων και φορτηγών αυτ/των όλης 
της Χώρας. 

2. Το σύνολο των αποδοχών που ορίζονται στις προηγού¬ 
μενες ρυθμίσεις όπως έχουν αναπροσαρμοστεί μέχρι σήμερα, 
αναπροσαρμόζονται από της ισχύος της απόφασης αυτής από 
1.5.86 και από την 1.9.86 σύμφωνα με την απόφαση του 
Υπουργού Εθνικής Οικονομίας και αμέσως μετά την έκδοσή 
της. Για τη χορήγηση της αναπροσαρμογής θα ισχύσουν τα 
κλιμάκια αποδοχών που καθορίζονται από την 8418/1231/ 
84 απόφαση Υπουργού Οικονομικών. 

3. Κατά τα λοιπά εξακολουθούν να ισχύουν για τους 
εργαζόμενους της παρ. 1 της απόφασης αυτής οι διατάξεις 
της αριθμ. 67/85 απόφασης του ΔΔΔΔ Αθηνών. 

4. Η ισχύς της απόφασης αυτής αρχίζει από 8 Μαΐου 
1986. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1986 

Ο ΥΦΥΠΟΥΡΓΟΣ 

ΚΩΖΤΑΧ ΠΑΠΑΝΑΓΙΩΤΟΥ 

Αρι$. 18580 (15) 


Κήρυξη εκτελεστής της αριθ. 33/86 απόφασης του ΔΔΔΔ 
Αθηνών, που επικυρώνει την με αριθμ. 29/86 απόφαση 
του ΠΔΔΔ Αθηνών για τους όρους αμοιβής και εργασίας 
του εκπαιδευτικού προσ/κού και του προσ/κού κουζίνας 
των Σχολών Τουριστικών Επαγγελμάτων. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη : 

1. Τις διατάξεις της παρ. 1 του άρθρου 20 του Ν.3239/55, 
όπως αυτές τροποποιήθηκαν με τα Ν.Δ. 3755/57, 186/69 
και 1198/72. 

2. Την με αριθμ. 94113/86 κοινή απόφαση Πρωθυπουρ¬ 
γού και Υπουργού Εργασίας για ανάθεση αρμοδιοτήτων 
στον Υφυπουργό Εργασίας, αποφασίζουμε : 

Κηρύσσουμε εκτελεστή την αριθμ. 33/86 απόφαση του 
ΔΔΔΔ Αθηνών που εκδόθηκε για να επιλύσει τη συλλογική 
διαφορά εργασίας που δημιουργήθηκε ανάμεσα στους : 1) 
Υπουργείο Οικονομικών, 2) Υπουργείο Εθνικής Οικονομίας 
και στο Σύλλογο Αρχιμαγείρων καθηγητών μαγειρικής 
Τέχνης, μαγείρων, Διοικητικού Προσωπικού, υπαλλήλων 
Ξενοδοχείων και λοιπού προσωπικού κουζίνας των Σχολών 
Τουριστικών Επαγγελμάτων όλης της Χώρας, η οποία 
επικυρώνει την με αριθμ. 29/86 απόφαση του ΠΔΔΔ Αθη¬ 
νών και αφορά τους όρους αμοιβής και εργασίας του εκπαι¬ 
δευτικού προσωπικού και του προσωπικού κουζίνας των 
Σχολών Τουριστικών Επαγγελμάτων και της οποίας το 
περιεχόμενο έχει ως εξής : 

1. Στις διατάξεις της απόφασης αυτής υπάγεται το 
εκπαιδευτικό προσ/κό και το προσ/κό κουζίνας των σχολών 
τουριστικών επαγγελμάτων, που είναι μέλη του Συλλόγου 
Αρχιμαγείρων, καθηγητών μαγειρικής τέχνης, Μαγείρων, 
Δ/κού Προσ/κού, Υπαλλήλων Ξενοδοχείων και λοιπού προσ/ 
κού κουζίνας των Σχολών τουριστικών επαγγελμάτων όλης 
της Χώρας. 

2. Οι αποδοχές που προβλέπονται από προηγούμενες 
ρυθμίσεις όπως έχουν διαμορφωθεί μέχρι της ισχύος της 
απόφασης αυτής αυξάνονται από 22.4.86 κατά ποσοστό 
4,5%. 

Οι παραπάνω αποδοχές θα αναπροσαρμοσθούν από την 
1.5.86 και 1.9.86 σύμφωνα με τις αποφάσεις του Υπουργού 
Εθνικής Οικονομίας αμέσως μετά την έκδοσή τους. 

Για την αναπροσαρμογή των μισθών της παρούσας διαι¬ 
τητικής απόφασης θα ισχύσουν τα κλιμάκια αποδοχών που 
καθορίζονται από τον Ν.1584/86 (ΦΕΚ 16/Α/25.2.86). 

3. Όσες διατάξεις της αριθμ. 34/85 απόφ. του ΔΔΔΔ 
Αθηνών δεν έχουν τροποποιηθεί εξακολουθούν να ισχύουν. 

4. Η ισχύς της απόφασης αυτής αρχίζει από 22 Απριλίου 
1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1986 

ο ΥΦΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


ΑΓ0ΡΑΝ0ΜΙΚΕΣ ΔΙΑΤΑΞΕΙΣ 


Αριύ. Α9—1501 (16) 


Πώληση εμπορευμάτων με εκπτώσεις. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη : 

1. Το Ν. 1558/85 «Κυβέρνηση και Κυβερνητικά Όργανα» 

2. Το Π.Δ. 607/76 «περί Οργανισμού του Τπουργείου 
Εμπορίου». 

3. Το Ν.146/1914 «περί αθεμίτου ανταγωνισμού». 

4. Το Ν.Δ. 136/46 «περί Αγορανομικού Κώδικα», όπως 
τροποποιήθηκε και συμπληρώθηκε αργότερα. 

5. Το άρθρο 15 του Ν.802/78 «περί τροποποιήσεως και 
συμπληρώσεως του Ν.3475/55 «περί τροποποιήσεως νωπών 
αγροτικών προϊόντων και ιδρύσεως κεντρικών και τοπικών 
αγορών αυτών και μερικών άλλων διατάξεων. 

6. Την με αριθ. Α9/1808/11.7.1984 Υπουργική Από¬ 
φαση «περί προϋποθέσεων πώλησης εμπορευμάτων με εκ¬ 
πτώσεις και προσφορές». 

7. Το από 3.9.1986 υπόμνημα του Συνδέσμου Επιχειρή¬ 
σεων Σούπερ - Μάρκετ Ελλάδας (ΣΕΣΜΕ), αποφασίζουμε : 

1. Επιτρέπεται, κατά παρέκλιση του άρθρου 1 παρ. 1,9 
και του άρθρου 2 της Λ9/1808/11.7.84 απόφασής μας, 
από τις επιχειρήσεις η πώληση τροφίμων και ποτών, ειδών 
καθαριότητας και ατομικής υγιεινής, με μειωμένες τιμές 
έκπτωση κατά το χρονικό διάστημα από 3 μέχρι και 15 
Νοεμίβρου 1986. 

2. Η έκπτωτη πρέπει απαραίτητα να αναγράφεται· σε 
πινακίδες που θα τοποθετούνται σε εμφανή μέρη του κατα¬ 
στήματος (προσθήκες κ.λ.π.). 

3. Οι παραβάτες των διατάξεων της απόφασης αυτήςπου 
ισχύει σε ολόκληρη την Επικράτεια, διώκονται και τιμω¬ 
ρούνται, σύμφωνα με τις διατάξεις του άρθρου 31 του Ν.Δ. 
136/46 «περί Αγορανομικού Κώδικα» σε συνδιασμό με τις 
διατάξεις του άρθρου 15 του Ν.802/1978. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Α5ήνα. 14 Οκτωβρίου 1980 

Ο ΥΠΟΥΡΓΟΣ 

ΓΙΩΡΓΟΣ ΚΑΤΣΙΦΑΡΑΣ 


ΑρΑ. Α1—7815 (17) 

Α1ΌΡΑΝΟΜ1ΚΗ ΔΙΑΤΑΞΗ α?Α 71. 

Σχετικά με απαγόρευση εμπορίας και διάθεσης αλιευμάτων 
κάτω από ορισμένες διατάξεις και βάρος. 

Ο ΥΠΟΥΡΓΟΣ ΕΜΠΟΡΙΟΥ 

1. Το Ν. 1558/85 «Κυβέρνηση και Κυβερνητικά Όργανα» 

2. Το II.Δ. 607/76 «περί Οργανισμού του Υπουργείου 
Εμπορίου». 

3. Το Ν.Δ. 136/46 «περί Αγορανομικού Κώδικα» όπως 
τροποποιήθηκε και συμπληρώθηκε μεταγενέστερα. 

4. Την Λ.Δ. 72/77 «περί Κωδικοποιήσεως Λγορανομικών 
Διατάξεων εκδοθεισών μέχρι (10.6.77» όπως τροποποιήθηκε 
και συμπληρώθηκε μεταγενέστερα. 

5. Τα με αριθμό 64393/18.10.83 και 17624/20.3.84 
έγγραφα της Διεύθυνσης Αλιείας του Τπουργείου Γεωργίας, 
σχετικά με παράνομη εμπορία και διάθεση αλιευμάτων κάτω 
από ορισμένες διαστάσεις. 

6. Την ανάγκη δημιουργίας όρουν επάρκειας, στην εσω¬ 
τερική αγορά, αλιευμάτων, αποφασίζουμε : 

Άρθρο 1. 

Μετά το άρθρο 209α της 72/77 Α.Δ. προστίθεται άρθρο 
με αριθμό 210 που έχει ως εξής : 

Άρθρο 210. 

1. Απαγορεύεται, εκτός από τις παρακάτω περιπτώσεις 
της παραγράφου 2, η εμπορία παντός είδους ψαριών, που 
έχουν μήκος μικρότερο των οκτώ (8) εκατοστών, μετρού- 
μενο από του άκρου του ρόγχους μέχρι της νοητής γραμμής 
που ενώνει τα δύο άκρα του πτερυγίου της ουράς. 


2. Απαγορεύεται επίσης η εμπορία, των παρακάτω ψαριών, 
εφόσον έχουν μήκος : 

α) Μπαρμπούνια, κουτσομούρες, λιθρίνια, γόπες και φρύσ- 
σες κάτω από δέκα (10) εκατοστά. 

β) Σκουμπριά, κολιοί και σαφρίδια κάτω από δώδεκα 
(12) εκατοστά. 

γ) Λίτσες και τσιπούρες κάτω από δεκατέσσερα (14) 
εκατοστά. 

δ) Κέφαλοι και λαυράκια κάτω από δέκα έξη (16) εκα¬ 
τοστά. 

ε) Γλώσσα του είδους 801,ΕΛ 801,ΕΑ (Ι,ΙΝΕΟ) 1758 
κάτω από δέκα οκτώ (18) εκατοστά. 

3. Απαγορεύεται η εμπορία αστακών βάρους μικρότερου 
των 350 γραμμαρίων κατά άτομο, με ανοχή λιγότερο κατά 
32 γραμμάρια κατά άτομο. 

4. Απαγορεύεται η εμπορία χταποδιών (ΟΟΊΌΡΙ,'δ 
νυΐΌΑΙΠ8) που έχουν βάρος μικρότερο των πεντακοσίων 
(500) γραμμαρίων. 

Άρθρο 2. 

Μετά το άρθρο 210 της 72/77 Α.Δ. προστίθεται άρθρο 
με αριθμό 211 που έχει ως εξής : 

Άρθρο 211 : 

1. Απαγορεύεται η εμπορία των παρακάτω ειδών υδρο¬ 
βίων ζώων εφόσον έχουν μήκος μικρότερο του καθοριζεμέ- 
νου για το καθένα ως ακολούθως : 

α) Πέστροφα (5ΑΕΜΟ ΪΚΙΠΕΓδ ή 8. ΙΆΚΙΟ) μέχρι 
είκοσι (20) εκατοστά. 

β) Κορέγονος ((ΌΚΕΟΟΝΠδ 8Ρ.) μέχρι είκοσι (20) 
εκατοστά. 

γ) Κυπρίνος ή Γριβάδι ή Σαζάνι (0ΤΡΚΙΝΓ8 8Ρ.) 
μέχρι τριάντα (30) εκατοστά. 

δ) Χέλια (ΑΝΟυΐΕΚΑ 8Ρ.) μέχρι τριάντα (30) εκα¬ 
τοστά. 

ε) Τίγκα ή γλήνι (ΤΙΝΕΑ-ΤΙΝΕΑ) μέχρι δέκα πέντε 
(15) εκατοστά. 

στ) Καράσιος ή πεταλούδα (0ΑΚΑ8Ι118 Γ,ΑΚΛδΙ 118) 
μέχρι δεκαπέντε (15) εκατοστά. 

ζ) Καραβίδα (Α8ΤΑΓΛ18 ΕΕυνΐΑΤΙΕΙ8) μέχρι δέκα 
(10) εκατοστά. 

η) Πέρκα (ΡΕΚΟΑ ΕΕΐ;νΐΛΤΙΕΤ8) μέχρι δέκα οκτώ 
(18) εκατοστά. 

2. Στις παραπάνω περιπτώσεις η μέτρηση, τιον μεν 
ιχθύων γίνεται από την άκρη του ρόγχους μέχρι την άκρη 
της ουράς, της δε Καραβίδας από την άκρη της κεφαλής 
μέχρι την άκρη της κοιλιάς (Τέλσωνος). 

'Αρ&ρο 3. 

Το άρ-3ρο 209 της 72/77 Α.Δ. αντιι»αΐ&Μ!τ®τιαι ω·ς' εξής: 

Άρθρο 209 : 

Απαγορεύεται η εμπορία των παρακάτω οστράκων : 

α) Όστρεα (στρείδια) που έχουν μέση διάμετρο κάτω 
από επτά (7) εκατοστά. 

β) Μύτιλοι (Μύδια) που έχουν μήκος του μεγάλου άξονα 
κάτω από πέντε (5) εκατοστά. 

γ) Αχιβάδες (ΤΛΡΕδ 8Ρ-νΕΝΓΙ8 8Ρ) που έχουν μή¬ 
κος του μικρού άξονα κάτω από δυόμισυ (2,5) εκατοστά. 

Άρθρο 4. 

Οι παραβάτες της παρούσας Λγορανομικής Διάταξης 
που ισχύει σε όλη την Επικράτεια από την επομένη της 
ανακοίνωσής της στον ημερήσιο Τύπο, διώκονται και τιμω¬ 
ρούνται κατά τις διατάξεις του ισχύοντα Αγορανομικού Κώ¬ 
δικα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτιοβρίου 1986 

Ο ΥΠΟΥΡΓΟΣ 

ΓΙΩΡΓΟΣ ΚΑΤΣΙΦΑΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







